# Basij

El Basij (en persa: بسيج, lit. "La Mobilització"), Niru-ye Moghāvemat-e Basij (en persa: نیروی مقاومت بسیج, "Força de Mobilització de la Resistència"), nom complet Sâzmân-e Basij-e Mostaz'afin (en persa: سازمان بسیج مستضعفین, "l'Organització per a la Mobilització dels Oprimits"), és una de les cinc forces de l'Exèrcit dels guàrdies de la revolució islàmica. La força es diu Basij; un individu s'anomena basiji en persa. Des de 2019, Gholamreza Soleimani és el comandant del Basij.
És una milícia de voluntaris paramilitars establerta a l'Iran el 1979 per ordre de l'aiatol·là Khomeini, líder de la revolució islàmica, i originalment l'organització estava formada per voluntaris civils que van lluitar a la guerra Iran-Iraq instats per Khomeini. Va ser una organització independent fins al 17 de febrer de 1981, quan va ser incorporada oficialment a l'estructura organitzativa de la Guàrdia Revolucionària pel Parlament iranià, per tal d'acabar amb la rivalitat entre serveis entre totes dues organitzacions, segons Akbar Haixemi Rafsanjani.
Avui dia, la força està formada per joves iranians que es fan voluntaris, sovint a canvi de beneficis institucionals. El Basij serveix com a força auxiliar dedicada a activitats com la seguretat interna, establir el control estatal sobre la societat, auxiliar l'aplicació de la llei, prestar serveis socials, organitzar cerimònies religioses públiques, servir com a policia de la moral i suprimir les reunions dissidents. La força sovint estava present i reaccionava a les protestes generalitzades arran de les eleccions iranianes del 2009 i les protestes iranianes del 2017-2018. Els basij estan subordinats i reben les seves ordres de la Guàrdia Revolucionària i del líder suprem de l'Iran, a qui són coneguts per la seva lleialtat. Tenen una organització local a gairebé totes les ciutats de l'Iran.
El Basij, formant part de la Guàrdia Revolucionària, ha estat designat com a organització terrorista pels governs dels Estats Units, Bahrain i Aràbia Saudita.

## Referències

* ↑ John Pike. «GlobalSecurity.org Intelligence: Mobilisation Resistance Force». Arxivat de l'original el 30 April 2011. [Consulta: 10 novembre 2014].
* ↑ AEI Outlook Series: What Do Structural Changes in the Revolutionary Guards Mean? Arxivat 27 October 2011 a Wayback Machine.
* ↑ , ISBN 978-1317430735
* ↑ iran primer the basij resistance force Arxivat 17 August 2017 a Wayback Machine. by ALI ALFONEH, pbs.org, 21 October 2010
* ↑ «Basij Militia». The New York Times, 2 December 2011. Arxivat de l'original el 15 May 2013. [Consulta: 10 novembre 2014].
* ↑ , ISBN 978-1601270849
* ↑ Golkar, Saeid. Captive Society: The Basij Militia and Social Control in Iran.. Washington, DC: Woodrow Wilson Center Press, 2015. ISBN 978-0-231-80135-5.
* ↑ Molavi, Afshin, The Soul of Iran, W. W. Norton, (2005), p. 88, 316–318
* ↑ Neil MacFarquhar , 19-06-2009.
* ↑ , 23-06-2009.
* ↑ Basij Militia. NYT.com Arxivat 21 August 2009 a Wayback Machine. 19 June 2009
* ↑ «Supreme Leader's Speech to Basij Members». Khamenei.ir, 03-05-2008. Arxivat de l'original el 12 November 2013. [Consulta: 8 abril 2013].
* ↑ Molavi, Afshin, The Soul of Iran, W.W. Norton, (2005), p.88
* ↑ «Saudi, Bahrain add Iran's Revolutionary Guards to terrorism lists». , 23-10-2018.